Wieħed mill-korijiet ewlenin ta' Malta għadu kif reġa' lura Malta wara mawra fil-Bavarja fejn kien il-mistieden tal-kor L minn Aichach. Il-kor twaqqaf tnax-il sena ilu minn Michelle Abela. Tul dawn is-snin, b'ħila professjonali hi ħadet ħsieb l-arraġamenti mużikali u d-direzzjoni tal-kor filwaqt li Carmel Abela, koordinatur u direttur tekniku, irnexxilu jwassal lill-udjenzi l-armonija tal-vuċijiet u l-akkumpanjament tal-orkestra fl-aħjar tagħhom. Ir-repertorju tal-kor jifrex minn mużika spiritwali tradizzjonali għal dik kontemporanja dejjem b'tema Nisranija. Il-korjografija sinkronizzata li takkumpanja l-vuċijiet toħloq spettaklu li jpaxxi l-għajn u jwassal il-messaġġ tal-Aħbar it-Tajba b'mod aktar effettiv. Minn kemm ilu li twaqqaf il-kor, ħadu sehem f'funzjonijiet reliġjużi f'Santa Luċija fejn huma bbażati u ukoll f'parroċċi oħra f'Malta u Għawdex. Ħadu sehem f'attivitajiet nazzjonali u tellgħu kunċerti li permezz tagħhom setgħu jinġabru fondi biex jgħinu l-ħidma ta' u Suret il-Bniedem. Ferrħu r-residenti fid-Djar tal-Anzjani u ħadu sehem fi programmi televiżivi. Il-Kor kellu wkoll il-opportunità li jwassal l-għanjiet tiegħu g barra minn xtutna. Tmien snin ilu flimkien mal-kor fl-Irlanda tella' kunċert fejn inġabru fondi b'risq ir- . Għal sentejn konsekuttivi ħa sehem f'kunċert f'Porto San Giorgio l-Italja fejn inġabru fondi għas-seminaristi ta' Macerata li jwettqu xogħol missjunarju fid-dinja kollha. kellhom esperjenzi kommoventi ħafna meta animaw Quddiesa fil-Bazilka San Franġisk t'Assisi u fil-kappella fil-Vatikan ddedikata lil San Piju X , patrun ta' Santa Luċija. Għalhekk il-kunċert ta' din is-sena fil-Bavarja ma kienx l-ewwel wieħed tagħhom barra minn Malta u lanqas ma kien l-ewwel darba li kantaw flimkien. F'Marżu tas-sena li għaddiet il-kor mill-Bavarja kien ġie Malta u ħa sehem f'kunċert flimkien mal-kor Malti fil-Knisja Kolleġġjata San Lawrenz fil-Birgu, kunċert li ra attendenza numeruża u li kien apprezzat ħafna mill-udjenza preżenti. Kienet din l-imħabba għall-mużika li għal darb'ohra laqqat liz-żewġ korijiet, din id-darba ġewwa Aichach fil-Bavarja. Il-koristi Maltin ingħataw merħba sabiħa minn u mis-Sindku ta' Aichach u ġew akkumpanjati jżuru l-partijiet storiċi ta' din il-belt qadima. Iżda l-qofol ta' din iż-żjara fil-Bavarja kien il-kunċert f'Aichacher Pfarrzentrum fit-18 ta' Lulju li ra l-parteċipazzjoni ta' Leiderkor, il-kor Bavarjan taħt it-tmexxija ta' Josef Putz, taħt it-tmexxija ta' Michelle Abela u Bauernmusi, banda Bavarjana. Għalkemm il-korijiet u l-banda kellhom l-istili speċifiċi tagħhom il-kumbinazzjoni ta' tlett elementi flimkien ħolqu effett tant brijuz. L-udjenza li ġiet issegwi dan l-avveniment malajr iddakkret mill-entużjażmu u l-ferħ li ħolqu u bdiet iċċapċap mar-ritmu tal-mużika u tkanta wħud mill-versi popolari. Kienu sagħtejn tassew pjaċevoli li ħadd ma xtaq li jispiċċaw. L-applaws wara kull interpretazzjoni kien qawwi u spontanju u wara standing ovation u encore, dawk preżenti kienu ħerqana għal aktar. Għall-Maltin l-interess u l-apprezzament li wriet l-udjenza għall-għanjiet bl-ilsien Malti bħal kienu tassew il-quċċata tas-suċċess tagħhom. Kienet ukoll esperjenza sabiħa għall-membri tal-korijiet minħabba li kantaw flimkien xi għanjiet kemm fuq stil kif ukoll fuq stil aktar klassiku. ħadu sehem f'Quddiesa fil-Knisja Tal-Pjetà Mirakuluża f'Sielenbach. Fi knisja mballata nies għall-Quddiesa u b'akkustika kif taf toħloq knisja Barokka, l-innijiet li kantaw biex animaw din il-Quddiesa ħolqu ġabra spiritwali profonda u emozzjonijiet qawwija tant li, meta wasal it-tmiem taċ-ċelebrazzjoni Ewkaristika, il-kongregazzjoni infexxet f'applaws twil u spontanju u baqgħet hemm f'postha għax xtaqet tisma' aktar mill-innijiet tal-koristi Maltin. Tabilħaqq nistgħu niddiskrivu din l-esperjenza bħala , l-isem ta' waħda mill-għanjiet li l-kor interpreta fl-art Bavarjana, għax din iż-żjara ta' kienet tassew ċelebrazzjoni ta' ferħ bejn il-membri taż-żewġ korijiet. Fuq kollox, dawn il-jiem fil-Bavarja taw l-opportunità lil li jfaħħru lil Alla, ixerrdu l-Bxara T-Tajba permezz ta' kant ferrieħ u jħeġġu lil min jismagħhom b'kelma ta' kuraġġ u b'raġġ dawl ta' tama fejn il-fidi bdiet tnin. B'hekk għal darb'ohra il-kor Malti wettaq fil-milja kollha tiegħu il- li fuqu bena s-sisien tiegħu.
Happy Day mal-Kor Joy Gospel Singers u l-Kor Liederkor fil-Bavarja